
DIRECŢIA URBANISM ŞI AMENAJAREA TERITORIULUI
[bookmark: _Hlk21614767][bookmark: _Hlk63426722]Nr. 19563 din  05.06.2026

CAIET DE SARCINI

[bookmark: _Toc167351015][bookmark: _Toc167351777][bookmark: _Hlk137804039],,Servicii de elaborare DOCUMENTAȚII DE EVALUARE DE MEDIU, aferente celor 14 UAT-uri din județul Cluj” pentru actualizarea Planurilor Urbanistice Generale.

[bookmark: _Denumirea_contractului:][bookmark: _Toc167351778]Denumirea contractului: 
Prestarea ,,Servicii de elaborare DOCUMENTAȚII DE EVALUARE DE MEDIU, aferente celor 14 UAT-uri din județul Cluj” pentru actualizarea Planurilor Urbanistice Generale.
[bookmark: _Toc167351779]Beneficiar:
Unitatea Administrativ Teritorială Județul Cluj, prin Consiliul Județean Cluj
		sediul: Calea Dorobanților, nr. 106, CP. 400609, Cluj-Napoca
		Tel. +40 372 64.00.00; Fax +40 372 64.00.70;
		E-mail: infopublic@cjcluj.ro cjc@cjcluj.ro
		Facebook: https://www.facebook.com/cjcluj


[bookmark: _Toc167351780]Informații generale:
[bookmark: _Toc167351781]Evaluarea de mediu pentru planuri și programe reprezintă un instrument menit să asigure integrarea considerentelor de mediu încă din faza de elaborare a planurilor, programelor și politicilor, în special a celor publice, cu scopul promovării unei dezvoltări echilibrate. În literatura de specialitate se mai numește evaluare strategică de mediu, termen ce face referire la rolul său major în planificare. Din punct de vedere procedural, HG nr. 1076/2004 prevede că o serie de planuri și programe care au relevanță din punctul de vedere al protecției mediului și care sunt explicit menționate în cadrul hotărârii trebuie să treacă, înainte de adoptarea lor de către autoritățile sectoriale responsabile, printr-o procedură de evaluare de mediu, finalizată prin obținerea Avizului de Mediu. Planurile urbanistice generale se regăsesc printre planurile care intră sub incidența HG nr. 1076/2004 privind evaluarea de mediu pentru planuri și programe.
În vederea obținerii Avizului de Mediu pentru Planurile Urbanistice Generale ale comunelor Negreni, Ciucea, Poieni, Săcuieu, Sâncraiu, Izvoru Crișului, Mărgău, Măguri-Răcătău, Mărișel, Beliș, Săvădisla, Băișoara, Râșca și Mănăstireni, județul Cluj, trebuie urmate mai multe etape, dintre care cele mai importante sunt:
· Notificarea Direcției Județene de Mediu Cluj și depunerea primei versiuni a planului, așa cum a fost elaborată de echipa de proiectanți. Această etapă presupune și o serie de anunțuri publice din partea titularului de plan, prin intermediul cărora publicul este informat că a fost elaborată prima versiune a planului, care poate fi consultată. Se elaborează, totodată, și Memoriul de Prezentare, documentul care însoțește notificarea și descrie conținutul planului și implicațiile sale asupra mediului. Completarea Memoriului de Prezentare cu elemente de evaluare adecvată se va realiza doar la solicitarea DJM Cluj.
· După o analiză internă în cadrul DJM Cluj, se ia decizia de încadrare, respectiv i se comunică titularului dacă este necesară o procedură prelungită sau dacă, în cazul în care planul analizat nu prezintă impacturi potențiale semnificative, procedura se încheie după această etapă. În cazul Planurilor Urbanistice Generale, este aproape certă încadrarea pe procedura prelungită, având în vedere implicațiile majore la nivel teritorial.
· Etapa elaborării Raportului de Mediu are loc acolo unde DJM Cluj decide încadrarea pe procedura prelungită. Din acest moment intervine rolul evaluatorilor/consultanților de mediu, în sensul în care Raportul de Mediu reprezintă o documentație ce trebuie elaborată doar de persoane atestate de Ministerul Mediului. Această etapă presupune mai multe întâlniri de consultare între evaluatori, titulari, arhitecți, autorități de mediu și alte autorități interesate cu privire la prevederile PUG analizat, rezultatul consultărilor urmând a se regăsi în Raportul de Mediu.
· Studiul de Evaluare Adecvată va fi elaborat pentru planurile care, prin amplasamentul lor, pot afecta arii protejate de interes comunitar, respectiv situri Natura 2000. Evaluarea adecvată analizează efectele potențiale ale implementării planului asupra integrității ariilor naturale protejate, în conformitate cu prevederile OUG nr. 57/2007 privind regimul ariilor naturale protejate și cu cerințele Directivei Habitate.
· Etapa de consultare publică și de consultare a autorităților interesate este o etapă relativ lungă, de 45 de zile calendaristice, în care PUG și studiile de mediu sunt oferite spre consultare publică. Ulterior, se organizează dezbaterea publică, iar dacă totul decurge normal, fără puncte de vedere negative întemeiate din partea autorităților sau a publicului, se emite Avizul de Mediu.

Prin acordul de asociere aprobat prin HCJ nr. 40 din 7 martie 2022, forul administrativ județean și-a asumat coordonarea, achiziția și finanțarea activităților necesare actualizării PUG-urilor UAT-urilor din zona de munte până la faza aprobării lor. În acest demers se dorește achiziționarea elaborării studiilor de fundamentare care să asigure fundamentarea deciziilor în vederea elaborării variantei actualizate a Planurilor Urbanistice Generale pentru aceste comune. Cele 14 comune pentru care se dorește elaborarea studiilor de fundamentare sunt următoarele: Băișoara, Beliș, Ciucea, Izvoru Crișului, Mărișel, Mănăstireni, Mărgău, Măguri-Răcătău, Negreni, Poieni, Rișca, Săcuieu, Săvădisla și Sâncraiu din Județul Cluj. 

Servicii ce urmează a fi furnizate:
[bookmark: _Toc167351782]Obiectul prezentului caiet de sarcini îl reprezintă elaborarea de - DOCUMENTAȚII DE EVALUARE DE MEDIU, aferente celor 14 UAT-uri din județul Cluj, 
În cadrul procedurii de evaluare de mediu, cu scopul obținerii Avizului de Mediu pentru cele 14 Planuri Urbanistice Generale din județul Cluj, activitățile ar putea cuprinde următoarele componente:
1. Elaborarea Memoriului de Prezentare pentru toate cele 14 planuri, respectiv a notificării către DJM Cluj privind intenția de obținere a Avizului de Mediu, împreună cu asistența necesară pentru realizarea anunțurilor publice aferente acestei etape.
2. Elaborarea Raportului de Mediu pentru planurile pentru care DJM Cluj va decide încadrarea pe procedura prelungită, cu respectarea structurii prevăzute în HG nr. 1076/2004, cu adaptări la specificul fiecărui plan și cu suportul cartografic relevant.
3. Elaborarea Studiului de Evaluare Adecvată pentru planurile pentru care acesta va fi solicitat de către autoritățile de mediu competente, în conformitate cu prevederile legislației privind protecția ariilor naturale protejate.
4. Participarea la procedura de evaluare de mediu pentru planuri și programe. Această componentă presupune participarea și prezentarea planurilor în cadrul ședințelor Grupului de Lucru și la ședințele de dezbatere publică ce vor fi organizate. Se vor prezenta și susține, în fața grupului de lucru, variantele inițiale și finale ale planurilor, implicațiile asupra mediului ale implementării acestora, analiza eventualelor conflicte din punctul de vedere al protecției mediului, precum și programul de monitorizare a efectelor asupra mediului asociate implementării planurilor. Participarea la procedură va include acordarea de asistență titularului în vederea îndeplinirii sarcinilor care îi revin conform legislației, respectiv formularea anunțurilor publice, a adreselor de înaintare către autorități, a răspunsurilor către publicul interesat sau către autorități, precum și a declarației privind modul în care titularul a integrat considerentele de mediu în versiunile finale ale planurilor.
5. Consultanță de specialitate în domeniul protecției mediului. Această componentă va presupune servicii conexe de consultanță științifică și tehnică pe probleme de mediu, cu referire la strategiile analizate; asistență tehnică privind planificarea activităților de mediu în conformitate cu cerințele legislației din domeniu; consiliere și asistență privind legislația de mediu specifică; consiliere privind dialogul cu autoritățile de mediu.
Obligații și răspunderi:
[bookmark: _Hlk167950884]Persoana autorizată are obligația de a întocmi documentațiile solicitate, în conformitate cu prevederile în vigoare din legislația națională și europeană, din care aminim Ordinul 1134/2020 privind aprobarea condiţiilor de elaborare a studiilor de mediu, a criteriilor de atestare a persoanelor fizice şi juridice şi a componenţei şi Regulamentului privind organizarea şi funcţionarea Comisiei de atestare
În elaborarea studiilor de mediu este necesară implicarea unui expert atestat în evaluarea biodiversității, a habitatelor naturale și a speciilor de interes comunitar, precum și în analiza impactului asupra ariilor naturale protejate, inclusiv asupra siturilor Natura 2000. Acesta trebuie să fie expert evaluator de mediu, atestat pentru elaborarea studiilor de mediu în domeniile relevante procedurii, cel puțin pentru următoarele categorii: 
Tipul de studii:  RM – raport de mediu, EA – studiu de evaluare adecvată, MB – monitorizarea biodiversității 
Domenii (13-b) Alte domenii – domeniile în care se dezvoltă proiectele enumerate la pct. 11 din anexa nr. 2 la Legea nr. 292/2018.
Beneficiarul va pune la dispoziția proiectantului prima versiune a celor 14 planurilor urbanistice generale și documentele necesare continuării procedurii de mediu ce reprezintă responsabilitatea proiectantului planului urbanistic general. 

[bookmark: _Toc167351783]Modul de predare:
[bookmark: _Toc436988118][bookmark: _Toc167351784]Documentațiile se vor preda Consiliului Județean Cluj în 1 exemplar fizic și 1 exemplar în format electronic (care va cuprinde părţile scrise și desenate, cartogramele în format GIS, acolo unde e cazul), ambele semnate de către expertul atestat. 

Prezentarea ofertei tehnice:
Oferta tehnică va fi prezentată sub forma unui text, care poate să conțină ilustrări, de MAXIM 15 pagini format A4, care să cuprindă o descriere a modului de elaborare a studiului cu identificarea principalelor obstacole, propunerea unor modalități de eliminare a acestora. 
Oferta va prezenta dovada atestării specialistului pentru RM, MB și EA
[bookmark: _Toc167351785]Graficul de prestare:
· Elaborarea Memoriului de Prezentare pentru toate cele 14 planuri, respectiv a notificării către DJM Cluj privind intenția de obținere a Avizului de Mediu, împreună cu asistența necesară pentru realizarea anunțurilor publice aferente acestei etape este de 45 de zile de la semnarea contractului. 
· Durata de elaborare a studiilor de mediu, de la data finalizării etapei Grupurilor de Lucru, este de maximum 2 luni per plan, calculată de la data solicitării acestora de către DJM Cluj.
· Finalizarea contractului se va realiza la momentul finalizării evaluării de mediu pentru toate cele 14 comune. Etapa demonstrată prin 14 documente emise de către  Direcției Județene de Mediu Cluj care în funcție de complexitatea planului[footnoteRef:1].  
 [1:  Conform HG nr. 1076/2004 Procedura de evaluare de mediu pentru planuri și programe se poate finaliza fie în etapa de încadrare, prin emiterea deciziei autorității competente pentru protecția mediului privind faptul că planul nu necesită evaluare de mediu, situație în care procedura se încheie fără emiterea Avizului de Mediu, fie prin parcurgerea procedurii complete de evaluare de mediu, cu elaborarea Raportului de Mediu, consultarea autorităților interesate și a publicului, organizarea dezbaterii publice și emiterea Avizului de Mediu.] 


[bookmark: _Toc167351786][bookmark: _Hlk167363254]Criteriul de atribuire:
Criteriul de atribuire utilizat pentru derularea prezentei proceduri de atribuire este cel mai bun raport calitate-preţ în ceea ce privește următorii factorii de evaluare:
Factorul de evaluare nr. 1: „Propunerea financiară”:
Punctajul maxim al factorului de evaluare financiar este de 70 de puncte.
	Factor evaluare
	Descriere
	Pondere

	1. Propunerea financiară fără TVA
	Propunerea financiară
	70 de puncte

	Algoritm de calcul:
Punctajul se acordă astfel:
a) Pentru cel mai scăzut dintre prețuri se acordă punctajul maxim alocat;
b) Pentru celelalte preturi ofertate punctajul P(n) se calculează proporțional, astfel:
P(n) = (Preț minim ofertat / Preț n) x punctaj maxim alocat.



Factorul de evaluare nr. 2: „Propunerea Tehnică”
Punctajul maxim al factorului de evaluare tehnic este de 30 de puncte.
Demonstrarea unei abordări și a unei metodologii corespunzătoare pentru realizarea activităților și obținerea rezultatelor în cadrul Contractului pe baza propunerii tehnice
	Factor evaluare
	Mod de punctare
	Pondere

	Demonstrarea unei abordări și a unei metodologii corespunzătoare pentru realizarea activităților și obținerea rezultatelor în cadrul Contractului.
	30 puncte

	[bookmark: _Hlk136517911]Algoritm de calcul:
Punctajul se acordă în funcție de clasamentul crescător al propunerilor tehnice astfel:

PENTRU ACCEPTABIL – 5 puncte:
Ofertantul nu a înțeles pe deplin relația dintre serviciile solicitate și rezultatele ce urmează a fi obținute în contextul descris în Caietul de sarcini și cu ipotezele și riscurile asociate întrucât:
· abordarea nu include metodologii, metode şi/sau instrumente testate, recunoscute sau cele mai noi tehnici, instrumente sau metode recunoscute în domeniul/disciplina respectivă
· abordarea propusă și metodologia prezentată arată un nivel limitat de înțelegere a contextului serviciilor și a specificului activităților solicitate prin Caietul de sarcini
· abordarea propusă și metodologia nu includ detalii privind modul în care Ofertantul își propune să obțină rezultatele solicitate prin Caietul de sarcini/să realizeze activitățile solicitate prin Caietul de sarcini

PENTRU BINE – 10 puncte:
Ofertantul are un nivel adecvat al înțelegerii relației dintre serviciile solicitate și rezultatele ce urmează a fi obținute în contextul descris în Caietul de sarcini și cu ipotezele și riscurile asociate întrucât:
· abordarea se bazează parțial pe metodologii, metode și/sau instrumente testate, recunoscute
· abordarea propusă și metodologia prezentată arată un nivel corespunzător de înțelegere a contextului serviciilor și a specificului activităților solicitate prin Caietul de sarcini, în corelație cu activitățile aflate pe drumul critic, precum și cu riscurile și ipotezele identificate
· metodologia prezentată nu include modalități de îmbunătățire a rezultatelor sau a activităților și nu utilizează cele mai noi tehnici, instrumente sau metode recunoscute în domeniul/disciplina respectivă

PENTRU FOARTE BINE -  30 puncte:
Ofertantul are o excelentă înțelegere a relației dintre serviciile solicitate și rezultatele ce urmează a fi obținute în contextul descris în Caietul de sarcini și cu ipotezele și riscurile asociate întrucât:
· abordarea propusă și metodologia prezentată pentru realizarea activităților din Caietul de sarcini este prezentată în detaliu și se bazează în mare măsură pe o serie de metodologii, metode şi/sau instrumente testate recunoscute
· abordarea propusă și metodologia prezentată sunt adaptate la specificul Contractului
· aspectele importante sunt abordate într-un mod inovator și eficient: Propunerea Tehnică detaliază la capitolul Abordarea si metodologia modalități de îmbunătățire a rezultatelor și a nivelului calitativ asociat prin utilizarea de modalități efective de realizare a activității profesionale și cunoștințe/informații de dată recentă în domeniu.


Ofertantul care obține punctajul maxim prin cumularea punctajului  obținut la Factorul de evaluare nr. 1: „Propunerea financiară” cu punctajului  obținut la Factorul de evaluare nr. 2: „Propunerea Tehnică” este declarat câștigător.
[bookmark: _Toc167351787]Modalitatea de plată:
Plata serviciilor se va face în două tranșe: 
ETAPA 1 – 50% din valoarea achiziției la momentul depunerii primei versiuni a planului pentru toate cele 14 comune la Agenția Națională pentru Mediu și Arii Protejate și obținerea nr. de înregistrare aferente.  (14 numere de înregistrare). 
ETAPA 2 - 50% din valoarea achiziției la momentul finalizării evaluării de mediu pentru toate cele 14 comune. Etapa demonstrată prin 14 documente emise de către  Direcției Județene de Mediu Cluj care în funcție de complexitatea planului[footnoteRef:2].   [2:  Conform HG nr. 1076/2004 Procedura de evaluare de mediu pentru planuri și programe se poate finaliza fie în etapa de încadrare, prin emiterea deciziei autorității competente pentru protecția mediului privind faptul că planul nu necesită evaluare de mediu, situație în care procedura se încheie fără emiterea Avizului de Mediu, fie prin parcurgerea procedurii complete de evaluare de mediu, cu elaborarea Raportului de Mediu, consultarea autorităților interesate și a publicului, organizarea dezbaterii publice și emiterea Avizului de Mediu.] 


ARHITECT ŞEF,
Claudiu-Daniel SALANŢĂ


Întocmit: Ioana OLTEAN


[bookmark: _Hlk137803758][bookmark: _Hlk137803759]În temeiul Regulamentului (UE) nr. 2016/679 privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date şi de abrogare a Directivei 95/46/CE (Regulamentul general privind protecţia datelor) și al Legii nr. 190/2018 Consiliul Județean Cluj prelucrează date cu caracter personal, cu asigurarea securității și confidențialității acestora.

